Man moor glo oor wynArgieffoto. ŉ 31-jarige man van Port Elizabeth in die Oos-Kaap is in hegtenis geneem nadat hy glo ŉ ander man oor wyn vermoor het. Konst. Mncedi Mbombo, polisiewoordvoerder, het Maandag gesê die verdagte het na bewering oor die naweek saam met ŉ 42-jarige man by ŉ plakkershut in die Chris Hani-plakkerskamp gedrink toe ŉ stryery oor 5l wyn uitgebreek het. “Die 42-jarige man is tydens die stryery met ŉ skerp voorwerp in sy bors gesteek. Die plakkershut is ook aan die brand gesteek. Die slagoffer se liggaam is buite die afgebrande plakkershut aangetref,” het Mbombo gesê. Die verdagte het homself Sondag aan die polisie oorgegee. Die polisie ondersoek ŉ saak van moord en brandstigting.